Unión del Pueblo Navarro (UPN) talde parlamentarioari atxikitako foru parlamentari Félix Zapatero Soria jaunak idatziz erantzuteko galdera egin du (11-23/PES-00238), lagun egiteko animaliak babesteari buruzko foru legeari lotutako herritarrentzako gidari buruz. Hona hemen galdera bera eta Landa Garapenerako eta Ingurumeneko kontseilariak horri buruz ematen duen informazioa:

 **Noiz taxutuko duzue gida hori, eta noiz egonen da herritarren eskura?**

Departamentua lanean aritu da gida osatzen, bai eta berorri zabalkundea emateko kanpaina bat prestatzen ere, eta datozen asteetan aurkeztuko da.

Hori guztia jakinarazten dut, Nafarroako Parlamentuko Erregelamenduaren 215. artikuluan ezarritakoa betez.

Iruñean, 2024ko urtarrilaren 10ean

Landa Garapeneko eta Ingurumeneko kontseilaria: José María Aierdi Fernández de Barrena